BE8 เด้ง 3% เก็งคว้างาน “รัฐ” หมื่นล้าน โบรกเคาะเป้า 100 บ.
BE8 ดีดบวก 3% ลุ้นชิงเค้กหมื่นล้าน หลังพรบ.ปฏิบัติราชการทางอิเล็กทรอนิกส์ ฉลุย โบรกแนะนำราคาเป้าหมาย 100 บ. คาดไตรมาส 3 กำไรโต 67%
BE8 ดีดบวก 3% ลุ้นชิงเค้กหมื่นล้าน หลังพรบ.ปฏิบัติราชการทางอิเล็กทรอนิกส์ ฉลุย โบรกแนะนำราคาเป้าหมาย 100 บ. คาดไตรมาส 3 กำไรโต 67%
17 ต.ค. 2565

ผู้สื่อข่าวรายงานว่า วันนี้ (17 ต.ค. 65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 16:19 น. อยู่ที่ระดับ 57.25 บาท บวก 1.50 บาท หรือ 2.69% สูงสุดที่ระดับ 57.75 บาท ต่ำสุดที่ระดับ 55.25 บาท ด้วยมูลค่าการซื้อขาย 75.75 ล้านบาท

บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 3/65 ทำ new high ต่อเนื่อง ที่ 35 ล้านบาท เติบโต 67% จากงวดเดียวกันของปีก่อน เติบโต 17% จากไตรมาสก่อน จากทยอยทำงานโครงการขนาดใหญ่ ตาม Backlog ที่มีสูง รวมถึงจะเริ่มรวมงบ X10 ใน ก.ย. โดยคาดกำไรปี 65 เติบโต 64% จากงวดเดียวกันของปีก่อน ที่ 135 ล้านบาท และปี 66 เติบโต 150% จากงวดเดียวกันของปีก่อน เป็น 338 ล้านบาท จาก 1.การควบรวม X10, BAYCOMS ที่เพิ่มรายได้เป็นเท่าตัว, 2.ธุรกิจหลักที่เติบโตอย่าง ต่อเนื่องตามความต้องการด้าน Digital transformation และ 3.การรุกตลาดภาครัฐที่ยังมีโอกาสมหาศาลหลังมีการออกกฎหมายสนับสนุน
สำหรับพรบ.ปฏิบัติราชการทางอิเล็กทรอนิกส์ ประกาศในราชกิจจาฯ แล้ว ซึ่งเป็นอีกก้าวสำคัญหน่วยงานรัฐเริ่มปรับตัวยุคดิจิทัล รวมมูลค่างานหลักหมื่นล้านบาท เป็นบวกต่อ BE8 ที่มีฐานลูกค้าราชการสูง โอกาสเพิ่มรายได้และ Scale up ธุรกิจ แนะนำราคาเป้าหมาย 100 บาท